Stesen Titiwangsa

Stesen Titiwangsa adalah stesen pertukaran berintegrasi besar bagi LRT Laluan Ampang & Sri Petaling, Monorel KL, dan MRT Laluan Putrajaya yang terletak di Kuala Lumpur, Malaysia dan merupakan satu-satunya stesen pertukaran bagi empat laluan RapidKL tersebut. Stesen ini juga bakal menjadi stesen pertukaran dengan MRT Laluan Lingkaran selaku sebahagian daripada projek KVMRT. Ciri-ciri stesen Sejarah Stesen LRT STAR (kini Laluan Ampang dan Sri Petaling) dibuka pada 11 Julai 1998 sebagai sebahagian daripada segmen kedua Laluan STAR dari stesen Sultan Ismail ke stesen Sentul Timur. Laluan Monorel KL pula mula berkhidmat di stesen ini pada 31 Ogos 2003. Segmen MRT Laluan Putrajaya mula berkhidmat pada 16 Mac 2023. Stesen ini merupakan antara 3 stesen pertukaran Laluan Putrajaya dengan Laluan Ampang/Sri Petaling, di mana lagi dua berada di Chan Sow Lin and Sungai Besi. Lokasi Stesen LRT Titiwangsa terletak di sepanjang Jalan Pahang berhampiran Jalan Tun Razak di Pekeliling, Kuala Lumpur dan Stesen Monorel Titiwangsa terletak di atas Jan Tun Razak. Disepanjang barat stesen LRT adalah Sungai Gombak manakala di selatan stesen Monorel adalah Terminal Bas Pekeliling. Juga terletak berhampiran stesen adalah Masjid Bulatan Pahang, tokong Buddha Wat Meh Liew, kuil Dewi Sree Karumariamman, Wisma Koperasi Tentera, Institut Perubatan Respiratori, hotel Vistana Kuala Lumpur, Hospital Veterinar Sentul, Hospital KPJ Sentosa KL, Pejabat Pertubuhan Perubatan Malaysia, Plaza Permata, Kompleks Damai dan Pekeliling Business Centre. Pelan stesen Stesen ini terdiri daripada tiga stesen berbeza yang disambungkan oleh laluan pejalan kaki: stesen LRT Titiwangsa, stesen Monorel Titiwangsa dan stesen MRT Titiwangsa. Stesen LRT Titiwangsa adalah stesen bertingkat di sepanjang Sungai Gombak, stesen Monorel Titiwangsa adalah stesen bertingkat di atas Jalan Tun Razak, manakala stesen MRT Titiwangsa pula berada di bawah tanah berhampiran Jalan Pahang Barat dan Jalan Tun Razak. Bagi segmen stesen LRT dan Monorel, kedua-duanya mempunyai tiga tingkat: aras platform, aras legar dan aras tanah, manakala bagi segmen stesen MRT, ia mempunyai aras tanah dan dua aras bawah tanah yang terdiri daripada aras legar dan aras platform. Laluan pejalan kaki disediakan menghubungkan kesemua platform di stesen Titiwangsa secara berintegrasi dan terdapat kemudahan bagi Orang Kurang Upaya (OKU) seperti platform mesra OKU dan lif di ketiga-tiga segmen stesen tersebut. Perkhidmatan Bas Bas Rapid KL laluan 254, 302, 402 dan laluan percuma GOKL iaitu Merah, Biru, Jingga berkhidmat di hub Titiwangsa, juga dikenali sebagai hentian bas utama Terminal Pekeliling yang berlokasi sebelah utara Sungai Gombak. Terdapat perkhidmatan bas antara bandar dari sini ke bandar utama di Pahang Barat termasuk Genting Highlands, Bentong, Raub, Kuala Lipis, Cameron Highlands, Jerantut, Temerloh dan Triang. Galeri Rujukan